CELEX: 62015TN0196
Language: sk
Date: 2016-11-24 00:00:00
Title: Vec T-196/15 P: Odvolanie podané 24. novembra 2016: Valéria Anna Gyarmanthy proti rozsudku Súdu pre verejnú službu z 5. marca 2015 vo veci F-97/13, Gyarmanthy/FRA

20.3.2017   
            
            
               SK
            
            
               Úradný vestník Európskej únie
            
            
               C 86/28
            
         Odvolanie podané 24. novembra 2016: Valéria Anna Gyarmanthy proti rozsudku Súdu pre verejnú službu z 5. marca 2015 vo veci F-97/13, Gyarmanthy/FRA
   (Vec T-196/15 P)
   (2017/C 086/37)
   Jazyk konania: angličtina
   
      Účastníci konania
   
   
      Odvolateľka: Valéria Anna Gyarmanthy (Györ, Maďarsko) (v zastúpení: A. Cech, advokát)
   
      Ďalší účastník konania: Agentúra Európskej únie pre základné práva (FRA)
   
      Návrhy
   
   Odvolateľka navrhuje, aby Všeobecný súd:
   
               —
            
            
               zrušil napadnuté rozhodnutie v celom rozsahu a vyhovel žalobným návrhom uplatneným v prvostupňovom konaní,
            
         
               —
            
            
               zaviazal odporkyňu na náhradu trov konania.
            
         
      Odvolacie dôvody a hlavné tvrdenia
   
   Na podporu svojho odvolania odvolateľka uvádza päť odvolacích dôvodov.
   
               1.
            
            
               Prvý odvolací dôvod založený na skreslení skutkových okolností a na vecnej nepresnosti pri posúdení skutkových okolností týkajúcich sa otázky porušenia podmienok oznámenia o voľnom pracovnom mieste.
            
         
               2.
            
            
               Druhý odvolací dôvod založený na skutočnosti, že Súd pre verejnú službu v rozpore s právom žalobkyne na spravodlivý súdny proces v zmysle článku 47 Charty základných práv Európskej únie a článku 6 ods. 1 Európskeho dohovoru o ľudských právach a základných slobodách dostatočne neodôvodnil svoj rozsudok, pokiaľ ide o otázky vyplývajúce z výberového konania.
            
         
               3.
            
            
               Tretí odvolací dôvod založený na skutočnosti, že Súd pre verejnú službu neprijal ďalšie procesné opatrenia, ktoré by žalobkyni umožnili podložiť svoje žalobné dôvody týkajúce sa nedostatku nestrannosti, objektivity alebo nezávislosti výberového konania.
            
         
               4.
            
            
               Štvrtý odvolací dôvod založený na skutočnosti, že Súd pre verejnú službu sa dopustil nesprávneho právneho posúdenia tým, že vyhlásil žalobný dôvod žalobkyne v prvostupňovom konaní týkajúci sa obsadenia predmetného pracovného miesta za neprípustný z dôvodu, že nebol uplatnení v rámci postupu pred začatím súdneho konania.
            
         
               5.
            
            
               Piaty odvolací dôvod založený na skutočnosti, že Súd pre verejnú službu sa dopustil nesprávneho právneho posúdenia tým, že vyhlásil žalobný dôvod žalobkyne v prvostupňovom konaní týkajúci sa nesprávneho zloženia výberovej komisie a porušenia zásady zákazu diskriminácie na základe pohlavia za neprípustný z dôvodu, že nebol uplatnený v rámci postupu pred začatím súdneho konania a úzko súvisel s dôvodmi uvedenými v sťažnosti (pravidlo zhody).